Kui soovid veeta päeva või paar huvitaval, kuid inimtühjal saarel, võiksid võtta ette Osmussaare avastusretke. Osmussaare maastik on eripärane ja asustuslugu huvitav. Saar jääb Mandri-Eesti loodetipust - Põõsaspea neemest 7,5 km loodesse, on maastikukaitseala, kuhu huvilistele juurdepääs vaba. Suuruselt Eesti 14. saare parameetrid on: pindala 4,95 km², pikkus 4,9 km, suurim laius 1,6 (keskmine 1,1) km, rannajoont 13 km, kõrgeim koht merepinnast 8  m.